สวัสดีครับ ผมเจอก้อนไตแข็งขนาดเล็กบริเวรท้อง เยื่องบนเซ้าย (ซ้ายผมนะ) จากสะดือประมาณ 2 นิ้ว มองไม่เห็นด้วยตาแต่ถ้ากดแล้วจะรู้สึกได้ เหมือนอยู่ใต่ผิวหนังแต่ไม่ลึก ปกติจะไม่รู้สึกอะไรแต่ถ้ากดแล้วจะเจ็บเล็กน้อย เหมือนตอนฟกช้ำก่อนหน้านี้ประมาณ 1 สัปดาห์ รู้สึกเจ็บเหมือนฟกช้ำตรงบริเวรนั้นๆ (ถ้ากด) แต่ก็ไม่มีสีเขียวหรือม่วงเหมือนตอนฟกช้ำ อยากทราบว่าเป็นอะไรครับ
สวัสดีค่ะ ก้อนที่บริเวณหน้าท้อง ข้างซ้ายบน อาจเป็น1. ก้อนซีสต์ไขมันใต้ผิวหนัง (epidermal inclusion cyst) จะคลำได้เป็นก้อนค่อนข้างนิ่ม ไม่เจ็บ ไม่ปวด แต่หากมีการอักเสบ ก็อาจมีเจ็บ ปวดได้2. เป็นก้อนเนื้องอกของเนื้อเยื่อใต้ผิวหนังชนิดต่างๆ เช่น ก้อนเนื้องอกไขมัน ก้อนเนื้องอกหลอดเลือด เป็นต้น3.ก้อนฝี เกิดจากผิวหนังและเนื่อเยื่อใต้ผิวหนังเกิดการอักเสบติดเชื้อแต่ก็จะเห็นเป็นก้อนนูนแดง ร่วมกับอาการเจ็บและปวด หากมีรูเปิดออก ก็จะเห็นหนองไหลออกมาสำหรับบาดแผลฟกช้ำ ที่เกิดจากการโดนกระแทก ก็จะทำให้เนื้อเยื่อบวมและคลำเหมือนเป็นก้อนได้ แต่ก็จะเห็นผิวหนังมีสีเปลี่ยนไปด้วย คือในช่วงแรก จะะเห็นเป็นสีแดงๆ แล้วเปลี่ยนเป็นสีม่วงน้ำเงิน ตามด้วยสีออกเขียวและกลายเป็นสีเหลืองน้ำตาล แล้วค่อยๆ จางหายไป ดังนั้น หากไม่เห็นการเปลี่ยแปลงของสีผิวหนัง ก็ไม่น่าใช่แผลฟกช้ำค่ะหากยังคงคลำได้ก้อนที่ผิวหนัง ไม่หายไป ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรกปกด บีบ นวดคลึงก้อนดังกล่าว เพราะ อาจทำให้เกิดการอักเสบตามมาได้ค่ะ